|  |  |
| --- | --- |
| ΔΗΜΟΣ ΧΙΟΥ | Χίος 07/05/2019 |
| ΓΡΑΦΕΙΟ ΤΥΠΟΥ |  |
|  | Προς ΜΜΕ |
|  |  |

**ΔΕΛΤΙΟ ΤΥΠΟΥ**

**Για την πρόσληψη δέκα (10) ναυαγοσωστών κατηγορίας ΔΕ, εκ των οποίων ο ένας (1) θα εκτελεί χρέη χειριστή μηχανοκίνητου ταχύπλοου σκάφους, καθώς και ενός (1) συντονιστή – επόπτη κατηγορίας ΔΕ, κατόχου άδειας ναυαγοσώστη επί τρία (3) τουλάχιστον έτη, με σύμβαση εργασίας ιδιωτικού δικαίου ορισμένου χρόνου για την φύλαξη των λουομένων στις πολυσύχναστες παραλίες, Αγίας Φωτεινής, Κώμης, Καρφά, Λιθίου και Μπέλλα Βίστα του Δήμου Χίου, για τους μήνες Ιούνιο, Ιούλιο, Αύγουστο και Σεπτέμβρη.**

Ο Δήμος Χίου με την υπ’ αριθ. 189/2019 (σε ορθή επανάληψη) απόφαση του Δημοτικού Συμβουλίου (ΑΔΑ: ΨΒ7ΦΩΗΝ-ΥΒΙ), ανακοινώνει ότι θα προσλάβει προσωπικό με σύμβαση εργασίας ορισμένου χρόνου **διάρκειας τεσσάρων (4) μηνών** για την φύλαξη των λουομένων στις πολυσύχναστες παραλίες, Αγίας Φωτεινής, Κώμης, Καρφά, Λιθίου και Μπέλλα Βίστα του Δήμου Χίου για τις εξής κατά αριθμό ατόμων, ειδικότητες:

|  |  |
| --- | --- |
| **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΔΕ Ναυαγοσώστες | 10 |
| ΔΕ Συντονιστή- Επόπτη κατόχου άδειας Ναυαγοσώστη επί τρία (3) τουλάχιστον έτη | 1 |

Απαραίτητα προσόντα πρόσληψης:

1. Για τους ναυαγοσώστες είναι τα εξής: α) Οποιοδήποτε πτυχίο ή δίπλωμα ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης της ημεδαπής ή άλλος ισότιμος τίτλος της αλλοδαπής, ανεξαρτήτως ειδικότητας και β) Πτυχίο ή δίπλωμα ή πιστοποιητικό ναυαγοσώστη, αναγνωρισμένης ναυαγοσωστικής σχολής από οικεία Λιμενική Αρχή.
2. Για τον Συντονιστή – Επόπτη είναι τα εξής: α) Οποιοδήποτε πτυχίο ή δίπλωμα ή απολυτήριος τίτλος δευτεροβάθμιας ή μεταδευτεροβάθμιας εκπαίδευσης της ημεδαπής ή άλλος ισότιμος τίτλος της αλλοδαπής, ανεξαρτήτως ειδικότητας β) Πτυχίο ή δίπλωμα ή πιστοποιητικό ναυαγοσώστη, αναγνωρισμένης ναυαγοσωστικής σχολής από οικεία Λιμενική Αρχή, η κατοχή της άδειας δε, να είναι επί τρία (3) τουλάχιστον έτη.

Οι υποψήφιοι πρέπει να έχουν ηλικία από 18 έως 45 ετών.

Οι ενδιαφερόμενοι μπορούν να υποβάλλουν **αίτηση** στο Γραφείο Πρωτοκόλλου του Δήμου Χίου (Δ/νση: Δημοκρατίας 2 τηλ:2271350809 και 2271350823) κατά τις εργάσιμες ημέρες και ώρες έως και 15/05/2019.

**ΑΠΟ ΤΟ ΓΡΑΦΕΙΟ ΤΥΠΟΥ**